open-index/open-wikipedia-markdown huggingface dataset:
Turistická značkovaná trasa číslo 2418

**Turistická značkovaná trasa číslo 2418** je modrá trasa v pohorí Považský Inovec. Začína v obci Hrádok a končí v Podhradí. Dĺžka trasy je 15,9 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Považskom Inovci

## Iné projekty

## Externé odkazy
* Trasa na turistickej mape

2418
2418
Mechica

[náhľad|Mechica v synagóge Chesed El, [19021905, Singapur]]
**Mechica**  () je tradičný prvok ortodoxného judaizmu. Ide označenie zásteny alebo inej priehradky v podobe dreveného roštu, mreže alebo paravánu z rozmanitého materiálu, ktorý oddeľuje ženskú a mužskú časť v synagóge. Niekedy sa používajú záclony alebo samostatné miestnosti. Zároveň delí modlitebný priestor na prednú a zadnú časť tam, kde sa vyžaduje rozdelenie pokiaľ ide o zákony šabatu tykajúce sa prenášania vecí medzi oblasťami (*eruv*), stavania suky alebo rituálnej očisty (*tohora*, *tohorat ha-mišpacha*). Vo všetkých prípadoch má byť mechica široká desať šírok dlane alebo piaď (*asara tfachim*), t. j. zhruba 1 m. Výšku židovský zákon (Halacha) nepredpisoval. Mechica môže mať rôzny tvar, rozmery alebo delenie, ktoré sa líši od synagógy k synagóge. Všetko v závislosti od prísnosti s akou kongregácia alebo jej rabín vykladá židovský zákon.

Hlavným účelom mechice bol zmenšiť alebo dokonca vylúčiť možnosť zazrieť ženy, ktoré by mohli rozptyľovať pozornosť mužov pri modlitbách. Pôvod možno vysledovať až k oddeleným priestorom pre mužov a ženy pri oslave Simchat bejt hašo'eva, konanej na druhý večer sviatku Sukot na tzv. ženskom nádvorí (*ezrat našim*) Jeruzalemského chrámu, ako popisuje traktát Suky (51b52a) babylonského Talmudu. V minulosti sa ženy len zriedka zúčastňovali pravidelných bohoslužieb v synagóge, s výnimkou príležitostí ako bol sviatok Purim.

Od 19. storočia a individuálnych protestov zo strany žien sa mechica vyvíjala odlišne. V závislosti od príslušnej ortodoxnej komunite sa upravovala alebo úplne zrušila. Avšak v ortodoxnom judaizme panuje nezhoda v tom, či ide halachistké ustanovenie alebo tradíciu (minhag), ktorú treba rešpektovať. Dnes má v ortodoxných komunitách mechica podobu ženskej galérie (Aškenázi), vyvýšenej časti (Sefardi), zamrežované zadné sekcie alebo galérie (talianski a ďalší Židia) či jednoduché drevené priehradky na rovnakej úrovni, hlavne v amerických synagógach.

## Referencie

## Iné projekty

## Externé odkazy
* Mechica v ortodoxnej synagóge v Žiline

Kategória:Judaizmus
Kategória:Architektonické prvky
Kategória:Synagógy
Joel Ward

**Joel Ward** môže byť:

* anglický futbalista (nar. 1989), pozri Joel Ward (futbalista)
* kanadský hokejista (nar. 1980), pozri Joel Ward (hokejista)

Ward, Joel
Prvá kríza v Taiwanskej úžine

**Prvá kríza v Taiwanskej úžine** (TZ : 九三炮戰; ZZ : 九三炮战; pchin-jin: *jiǔ sán pào zhán*; slovneská transkripcia: *ťiu-san pchao-čan*) bol ozbrojený konflikt, ktorý sa odohral medzi 3. septembrom 1954 a 1. májom 1955 medzi Čínskou ľudovou republikou (ČĽR) a Čínskou republikou na Taiwane o strategicky položené ostrovy v Taiwanskej úžine.

V roku 1949, keď komunisti pod vedením Mao Ce-tunga upevnili svoje postavenie na pevninskej Číne, boli Čankajšek a Kuomintangská armáda nútení stiahnuť sa na ostrov Taiwan, Peskadorské ostrovy a na odľahlé ostrovy Ťin-men a Ma-cu. Avšak spory o nadvládu nad celou Čínou medzi Komunistickou stranou Číny a nacionalistickým Kuomintangom nadalej pretrvávali.

## Konflikt
Na začiatku roku 1950 prezident Harry Truman uviedol, že Spojené štáty zostanú neutrálne vo veciach týkajúcich sa Taiwanskej úžiny. Avšak vypuknutie Kórejskej vojny v polovici roku 1950 zkomplikovalo záležitosti. Udržiavanie mieru v Taiwanskom prielive sa stalo prioritou Spojených štátov, pretože okupácia Taiwanu ČĽR by predstavovala hrozbu pre bezpečnosť amerických síl bojujúcich v Kórei. Truman následne poslal Siedmu flotilu do úžiny v márnom pokuse zabrániť konfliktu medzi oboma stranami.

Krátko po nástupe do funkcie v januári 1953 prezident Dwight Eisenhower v reakcii na koniec kórejskej vojny zrušil námornú blokádu USA na Taiwane. S odstránením americkej vojenskej prítomnosti v Taiwanskej úžine Čankajšek zintenzívnil svoje úsilie o opätovné získanie kontroly nad Čínou. Počas augusta 1954 povolil presun vojsk na nacionalistické ostrovy Ťin-men (Quemoy) a Ma-cu. Odstránenie blokády a následné zvýšené aktivity nacionalistov sa javili Maovi ako príležitosť „oslobodiť Taiwan“ a 3. septembra 1954 začala Čínska ľudová oslobodenecká armáda (ČLOA) bombardovať okupované pobrežné ostrovy.

Koncom roku 1954 a začiatkom roku 1955 sa situácia v úžine zhoršila, čo prinútilo vládu USA k rokovaniu. V januári 1955 americký kongres schválil „Formozskú rezolúciu“ a vláda USA potom oznámila svoje odhodlanie brániť Taiwan proti komunistickému útoku, ale nešpecifikovala územie zahrnuté v jeho obrannom obvode. Výmenou za súkromný sľub obhajovať Ťin-men a Ma-cu Čankajšek súhlasil so stiahnutím svojich jednotiek z ostrovov Ta-čchen. Pod hrozbou americkej sily a prostredníctvom dvojstranných rokovaní s Čínou ČĽR ustúpila a ukončila tak ostreľovanie ostrovov Ta-čchen, ktoré získala pod svoju kontrolu, ako aj ostrovov Ťin-men a Ma-cu.

## Referencie

## Pozri aj
* Druhá kríza v Taiwanskej úžine

## Zdroj

Kategória:Bitky na Taiwane
Kategória:Bitky v Číne
Kategória:Bitky v 1954
Kategória:1955 na Taiwane
Kategória:Taiwanský prieliv
Joel Ward (futbalista)

**Joel Edward Philip Ward** (* 29. október 1989, Emsworth, Anglicko) je anglický profesionálny futbalista, ktorý hráva na poste obrancu v anglickom klube Crystal Palace v ktorom pôsobí ako kapitán.

## Klubová kariéra
### Portsmouth
Ward prišiel do Portsmouthu v roku 2006 z mládežníckeho tímu East Lodge. V júli 2008 podpísal prvú profesionálnu zmluvu s klubom.

#### Hosťovanie v Bournemouthe
Nasledujúci mesiac bol Ward poslaný na ročné hosťovanie do Bournemouthu v League Two. Dňa 12. augusta debutoval v tíme pri víťazstve 2:1 nad Cardiff City v EFL Cupe. O štyri dni neskôr debutoval v lige pri remíze 1:1 s Aldershot Town. Svoj prvý profesionálny gól strelil v poslednom zápase sezóny pri výhre 4:0 nad Morecambe.

### Návrat do Portsmouthu
Dňa 26. augusta 2009 debutoval Ward za Portsmouth v EFL Cupe pri výhre 4:1 nad Hereford United. V Premier League dostal šancu až 14. apríla 2010 pri remíze 0:0 s Wiganom. Do konca sezóny odohral v lige dokopy tri zápasy. Pre jeho tím to však bola posledná sezóna v Premier League keďže klub zostúpil do Championship.

Po zostupe do Championship sa Ward prebojoval do základnej zostavy. Dňa 13. novembra 2010 strelil svoj prvý gól v klube pri prehre 2:3 s Doncaster.

### Crystal Palace
Dňa 28. mája 2012 prestúpil Ward do Crystal Palace za poplatok 400 tisíc libier a podpísal štvorročný kontrakt. V klube debutoval 14. augusta pri výhre 2:1 nad Exeterom v EFL Cupe. O štyri dni neskôr debutoval v lige pri prehre 2:3 s Watfordom. Dňa 27. mája 2013 odohral celý zápas pri výhre 1:0 po predĺžení vo finále EFL Championship play-offs v ktorom Crystal Palace postúpil do Premier League.

S klubom debutoval v Premier League dňa 18. augusta 2013 pri prehre 0:1 s Tottenhamom.

Dňa 14. marca 2015 strelil Ward svoj prvý gól v klube pri výhre 3:1 nad Queens Park Rangers. Dňa 15. apríla 2015 podpísal novú zmluvu na tri a pol roka.

Dňa 17. apríla 2016 odohral Ward svoj 100. zápas v klube v Premier League pri remíze 1:1 s Arsenalom.

Dňa 3. októbra 2020 odohral svoj 200. zápas v klube v Premier League pri prehre 0:4 s Chelsea.

V júni 2023 podpísal Ward predĺženie zmluvy o jeden rok a stal sa kapitánom klubu.

## Štatistiky kariéry

### Klubové
*K 25. marcu 2024*

; Poznámky
: **<sup>1</sup>** EFL Trophy
: **<sup>2</sup>** EFL Championship play-offs

## Úspechy hráča
**Crystal Palace**

* EFL Championship play-offs: 2013

## Referencie

## Iné projekty

## Externé odkazy
* Joel Ward na transfermarkt.com

## Zdroj

Kategória:Anglickí futbalisti
Kategória:Hráči Portsmouth FC
Kategória:Hráči AFC Bournemouth
Kategória:Hráči Crystal Palace FC
Kategória:Hráči FA Premier League
Kategória:Futbaloví obrancovia
Rákoň

**Rákoň** (; ) je vrch v Západných Tatrách na slovensko-poľskej hranici. Leží nad Roháčskou dolinou nad Zubercom, približne  juhovýchodne od Tvrdošína. 

## Poloha
Nachádza sa v západnej časti Tatier, v podcelku Západné Tatry a ich časti Roháče. Leží na slovensko-poľskej hranici, na pomedzí Žilinského kraja a Malopoľského vojvodstva. Západná časť hrebeňa patrí do katastra obce Zuberec v okrese Tvrdošín, východná zasahuje na územie obce Witów v Powiate tatrzańskom. Najbližšími sídlami sú severne situované Oravice, západne ležiaci Zuberec, južne Žiar, Konská a Pribylina, severovýchodne sa nachádza Kościelisko a Witów. Vrch sa nachádza v Tatranskom národnom parku v slovenskej i poľskej časti a západné svahy zasahujú do národnej prírodnej rezervácie Roháčske plesá.

## Opis
Rákoň leží v hrebeni, vybiehajúcom severným smerom z Volovca () v hlavnom hrebeni Západných Tatier. Je uzlovým vrchom, keďže sa tu na hrebeň Dlhý úplaz pripája od severozápadu rázsocha Zadná Zábrať. Západné svahy klesajú do Roháčskej doliny, ktorou vodu odvádza Studený potok do rieky Orava, severne leží Látaná dolina, ktorú odvodňuje potok Látaná. Východná časť klesá do Doliny Chochołowska Wyżnia, ktorou voda z tejto časti odteká do Čierneho Dunajca.

Severným smerom sa nachádza Lúčnym sedlom oddelená Lúčna (), Bobrovec (), Roh (), Kasne () a Osobitá (), západným Štít (), Predná Zábrať (), Predný Salatín (), Salatín (), Spálená () a Baníkov (), južným Hrubá kopa (), Tri kopy (), Plačlivé (), Ostrý Roháč (), sedlom oddelený Volovec (), Deravá () a Jakubina () a východným Hrubý vrch (), Končistá (), Czerwony Wierch (), Czubik (), Trzydniowiański Wierch () a Kominiarski Wierch (). Vrcholom vedie značený turistický chodník. 

### Výhľady
Hôľnatý vrchol umožňuje kruhový rozhľad. Viditeľné sú okolité vrcholy Západných Tatier a blízke doliny, no tiež Oravské Beskydy a podhorie v priľahlej oblasti južného Poľska.

## Prístup
* po  modro značenej turistickej hrebeňovke:
** od juhu z Volovca () 
** od severu z Oravíc cez Bobrovecké sedlo a Lúčnu ()
* po  žltej značke zo Zverovky cez sedlo Zábrať

## Referencie

## Pozri aj
* Západné Tatry
* Roháče
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy Západných Tatier
Kategória:Vrchy v okrese Tvrdošín
Kategória:Zuberec
Kategória:Vrchy v Malopoľskom vojvodstve
Adam Wharton

**Adam James Wharton** (* 6. február 2004, Blackburn, Anglicko) je anglický profesionálny futbalista, ktorý hráva na poste záložníka v anglickom klube Crystal Palace.

## Klubová kariéra
### Blackburn Rovers
Wharton je odchovancom Blackburnu. V máji 2022 podpísal svoju prvú profesionálnu zmluvu s klubom.

Dňa 10. augusta 2022 debutoval v klube pri výhre 4:0 nad Hartlepool United. V lige debutoval 27. augusta pri prehre 0:1 so Stoke City. Dňa 22. októbra strelil Wharton svoj prvý gól v klube pri výhre 2:1 nad Birminghamom City. Vo svojej prvej sezóne odohral 22 zápasov z toho 18 v lige.

### Crystal Palace
Dňa 1. februára 2024 prestúpil Wharton do Crystal Palace kde podpísal zmluvu do roku 2029. Poplatok klub nezverejnil no malo by ísť o 18 miliónov libier s bonusmi. O dva dni neskôr debutoval v klube pri prehre 1:4 s Brightonom.

## Štatistiky kariéry

### Klubové
*K 26. aprílu 2024*

## Referencie

## Externé odkazy
* Adam Wharton na transfermarkt.com

## Zdroj

Kategória:Anglickí futbalisti
Kategória:Hráči Blackburn Rovers FC
Kategória:Hráči Crystal Palace FC
Kategória:Hráči FA Premier League
Kategória:Futbaloví stredopoliari
Kategória:Osobnosti z Blackburnu
Feidippos

**Feidippos**  () môže byť:
* starogrécky maliar váz, pozri Feidippos (maliar)
* v gréckej mytológii syn Thessala a vnuk Herakla, pozri Feidippos (mytológia)
 
## Zdroje
Dina Meyerová

**Dina Meyerová** (neprechýlene Dina Meyer; * 22. december 1968, New York, New York, USA) je americká herečka, ktorá je známa z filmov ako *Johnny Mnemonic* (1995), *[[Dračie srdce]]* (1996), *[[Hviezdna pechota]]* (1997), *Star Trek X: Nemezis* (2002), filmová franšíza *[[Saw (séria)|Saw]]* (2004 – 2006), *Záhady sfingy* (2008), *Lethal Seduction* (2015) a z televíznych seriálov *[[Beverly Hills 90210]]* (1993 – 1994) *Birds of Prey* (2002 – 2003) či *All American* (2018 – 2021).

## Detstvo a mladosť

Meyerová sa narodila v New Yorku, v mestkej časti Queens, v roku 1968. Študovala na Long Island University v Brookville, obchodný manažment. Tri roky sa zúčastňovala kurzov herectva na Neighborhood Playhouse School of the Theatre v New Yorku.

## Kariéra

Meyerovej prvá herecká rola bola v roku 1993 v televíznom seriáli *[[Beverly Hills 90210]]*. V roku 1995 obsadená do hlavnej úlohy vo filme *Johnny Mnemonic* po boku Keanu Reevesa. O rok neskôr, si zahrala vo filme *[[Dračie srdce]]*. 

Začiatkom roku 1997 Meyerová hrala opakujúcu sa úlohu v televíznom seriáli *[[Priatelia (seriál)|Priatelia]]*. V rovnakom roku sa pripojila k hereckému obsadeniu ako Casper Van Dien, Denise Richards a Patrick Muldoon vo filme *[[Hviezdna pechota]]*. 

V roku 1998 si zahrala v televíznom filme *Poodle Springs* a vo filme *Nowhere Land*.

V rokoch 2002 až 2003 účinkovala v televíznom seriáli *Birds of Prey*. V roku 2004 bola obsadená do filmu **, kde Meyerová stvárnila rolu detektívky Allison Kerry. Rolu si zopakovala aj v ďalších dvoch, po sebe idúcich pokračovaniach v rokoch 2005 a 2006. 

V roku 2008 si zahrala hlavnú úlohu v televíznom filme *Nebezpečne zvodný sused*. O rok neskôr, si zahrala spoločne s Lacey Chabert vo filme *Tajomná minulosť*. 

V roku 2010 hosťovala v televíznych seriáloch *Vtierka Castle*, *Mentalista* a *NCIS - Námorný vyšetrovací úrad*. V rokoch 2019 až 2021 sa objavila v šiestich epizódach televízneho seriálu *All American*.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti USA židovského pôvodu
Kategória:Osobnosti z New Yorku
Kategória:Osobnosti z Queens
Adela show

***Adela show*** je televízna relácia, ktorú vysielala TV Markíza od septembra 2010 – decembra 2011. Išlo o nočnú talk-show, ktorú moderovala Adela Banášová. V každom dieli účinkovali i traja glosátori, s ktorými Adela komentovala dianie na Slovensku i vo svete. Do relácie boli na rozhovory pozývané známe, ale najmä kontroverzné celebrity.

## Pozadie vzniku
Ponuku na talk-show dostala moderátorka najskôr od Slovenskej televízie, ktorá niekoľko rokov ohlasovala talkshow Adela ako nosný formát, nakoniec však od programu kvôli finančnej situácii STV upustila. Neschopnosť STV spustiť projekt tak využila TV Markíza.

## Formát
Relácia odštartovala v septembri 2010 a postupne prešla viacerými zmenami. Skrátila sa jej stopáž – v začiatkoch sa relácia vysielala takmer 40 minút, neskôr už len 25 minút. Postupne strácala periodicitu aj stabilný vysielací čas – v druhej polovici sezóny sa už nevysielala štyrikrát, ale len trikrát týždenne. Od jesene 2011 televízia obmedzila formát už iba na dva diely týždenne, keď zrušila stredajšie vydanie. Markíza ju následne presunula za 23:00, napokon však posledné vydania odvysielala v sobotnom nasadení okolo 22:00. Pozmenila sa dramaturgia hostí aj zaradenie rozhovoru v rámci relácie. Vypadli tiež dokrútky s humoristami. Formát bol často kritizovaný za žánrovú nejednoznačnosť – nemal jednotnú formu a miesil v sebe niekoľko podformátov. Režisérom programu bol Peter Núñez, kreatívnou producentkou Gabriela Drobová a na programe spolupracoval aj scenárista Dano Dangl.

## Sledovanosť
V cieľovej skupine 12-54 dosiahlo 45 jarných premiérových vydaní v súhrne podpriemerný trhový podiel 28,6%. V poslednej sezóne dosahovala Adela show najčastejšie trhové podiely okolo 25% s výkyvmi na obe strany. Darilo sa najmä vydaniam s hosťami z úspešnej letnej reality šou *[[Farma (televízna relácia)|Farma]]*, ktoré dokázali rásť aj nad hranicu 30 %. Najúspešnejšie vydanie bolo odvysielané 9. júna 2011, kedy jej hosťami boli finalisti druhej série *[[Česko Slovenská SuperStar (2011)|Česko Slovenskej SuperStar]]* Gabriela Gunčíková a Lukáš Adamec. V cieľovej skupine 12-54 zaznamenala najvyšší podiel 36,5%.

## Glosátori
* Mário „Kuly“ Kollár
* Matej „Sajfa“ Cifra
* Leoš Mareš
* Evita Urbaníková
* Marcel Forgáč
* Dano Dangl

## Referencie

## Externé odkazy
* 
* 

Kategória:Talk show
Kategória:Televízne relácie TV Markíza
Roh (vrch v Západných Tatrách)

**Roh** (; ) je vrch v Západných Tatrách. Leží nad Látanou dolinou nad Zubercom, približne  juhovýchodne od Tvrdošína. 

## Poloha
Nachádza sa na severozápade Tatier, v podcelku Západné Tatry a ich časti Osobitá. Leží na území Žilinského kraja, okresu Tvrdošín a zasahuje na katastrálne územie obcí Zuberec a Vitanová. Najbližším sídlom sú severne situované Oravice, západne sa nachádza Zuberec a jeho osady Brestová a Zverovka a severovýchodne Kościelisko a Witów. Vrch sa nachádza v Tatranskom národnom parku a južné a západné svahy patria do národnej prírodnej rezervácie Kotlový žľab.

## Opis
Roh leží v mohutnom hrebeni, vybiehajúcom severným smerom z Volovca () v hlavnom hrebeni Západných Tatier cez Lúčnu () na Osobitú (). Juhozápadné svahy klesajú do Látanej doliny, ktorou voda odteká potokom Látaná do Studeného potoka v povodí rieky Orava. Severovýchodne leží Bobrovecká dolina, ktorú odvodňuje Bobrovecký potok do Oravice.

Severným smerom sa nachádza Veľká Furkaska (), Hrubý vrch (), Kýčer () a Kasne (), západným Osobitá (), Javorina (), Štít (), Predný Salatín (), Brestová (), Salatín () a Lysec (), južným Spálená (), Predná Zábrať (), Baníkov (), Hrubá kopa (), Tri kopy (), Plačlivé (), Ostrý Roháč (), Rákoň (), Volovec (), Deravá () a Jakubina () a východným Končistá (), Czubik (), Trzydniowiański Wierch (), Lúčna (), Kominiarski Wierch () a Bobrovec (). Vrchol traverzuje značený turistický chodník. 

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít a holín však možno pozorovať okolité vrcholy Západných Tatier a blízke doliny, no tiež Oravské Beskydy, Oravskú Maguru a podhorie v priľahlej oblasti južného Poľska.

## Prístup
* po  zeleno značenej turistickej trase:
** od západu zo Zverovky cez sedlo Pod Osobitou
** od juhu z lokality Zadná Látaná cez Lúčnu ()
* po  modrej značke cez Lúčnu ():
** od severu z Oravíc cez Bobrovecké sedlo
** od juhu z Volovca ()

## Referencie

## Pozri aj
* Západné Tatry
* Osobitá (geomorfologická časť)
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Tvrdošín
Kategória:Zuberec
Kategória:Vitanová
Jegorov

**Jegorov** () môže byť:

* ruské priezvisko:
** Alexandr Iľjič Jegorov (18831939), veliteľ Červenej armády, maršal Sovietskeho zväzu
** Alexej Semionovič Jegorov (19141970), dôstojník Červenej armády, partizán
** Boris Borisovič Jegorov (19371994), sovietsky kozmonaut, lekár
Hischylos

[náhľad|Atický kylix (s očami, typu A) s dvojitým dekorom (od hrnčiara Hischyla), interiér nádoby (čiernofigúrový), cca [520 pred Kr.|520 – 500 pred Kr., Britské múzeum, inv. č. 1842]]
náhľad|Exteriér čaše (červenofigúrový)
**Hischylos** () bol grécky hrnčiar, činný približne v posledných troch desaťročiach 6. storočia pred Kr.
 
Hischylos začal svoju kariéru po boku hrnčara Sakónida pri výrobe čiernofigúrových váz. Neskôr, v začiatkoch (525/500 pred Kr.) atického červenofigúrového vázového maliarstva sa špecializoval na kylikes, a to hlavne na čaše (s očami, typu A) s dvojitým dekorom (čiernofigúrovej maľby na jednej strane a červenofigúrovej na druhej strane). Hischylos je považovaný za nesporného majstra v ich výrobe (našli sa najmä vo Vulci, v talianskej provincii Viterbo). V prvú s týchto čiaš (zrejme zhotovenú v jeho dielni) vyzdobil maliar Oltos, ale až po spolupráci s Epiktétom sa ich výroba štandardizovala. Hischylos vyrobil aj čaše zdobené len červenofigúrovou technikou pre Epiktéta, Feidippa a Hischylovho maliara.

Hischylov autorský podpis (*HISCHYLOS EPOIESEN* – Hischylos zhotovil) sa nachádza na sedemnástich čašiach. Trinásť z nich je na čašiach s dvojitým dekorom, z ktorých väčšinu zdobia veľké oči (po prvýkrát zdobili Hischylov kylix). Predpokladá sa, že oči na čašiach mali svojou magickou silou chrániť pred zlými duchmi. Hischylos bol vynálezcom nôžky čaše *typu AY* (okolo roku 525 pred Kr. zmenil typ nôžky čaše z *AZ na AY*, ktorá je širšia a tak stabilnejšia), ktorá bola prispôsobená hrubšiemu tvaru čaše (s očami, typu A) s dvojitým dekorom. Švajčiarsky archeológ Hansjörg Bloesch mu priznáva značný význam vo vývoji váz od čiernofigurových typov k typom obvyklým medzi červenofigúrovými maliarmi. Jedným z jeho žiakov a nasledovníkov bol Chelis.
   
## Referencie

## Iné projekty

Kategória:Hrnčiari starovekého Grécka
Nathaniel Clyne

**Nathaniel Edwin Clyne** (* 5. apríl 1991, Londýn, Anglicko) je anglický profesionálny futbalista, ktorý hráva na poste obrancu v anglickom klube Crystal Palace.

## Klubová kariéra

### Crystal Palace
Clyne prišiel do akadémie Crystal Palace v roku 1999 keď mal osem rokov. Po deviatich rokoch v mládežníckom tíme debutoval v prvom tíme Crystal Palace dňa 18. októbra 2008 pri víťazstve 3:0 nad Barnsley. O dva dni neskôr podpísal s klubom trojročnú profesionálnu zmluvu. 

Dňa 8. decembra 2009 strelil svoj prvý gól v klube pri víťazstve 4:2 nad Readingom.

V sezóne 2011/12 sa stal najmladším hráčom Championship, ktorý odohral každý zápas v lige a získal klubové ocenenie Hráč roka.

### Southampton
Dňa 19. júla 2012 podpísal Clyne štvorročný kontrakt so Southamptonom. O mesiac neskôr debutoval v klube pri prehre 2:3 s Manchestrom City. Prvýkrát skóroval 22. septembra pri výhre 4:1 nad Aston Villou. Vo svojej prvej sezóne odohral 34 zápasov v Premier League.

Clyne strelil prvý gól Southamptonu v sezóne 2014/15 keď skóroval pri prehre 1:2 s Liverpoolom.

### Liverpool
Dňa 1. júla 2015 prestúpil do Liverpoolu kde podpísal päťročný kontrakt. Southampton zaňho zinkasoval 12,5 milióna libier. V klube debutoval 9. augusta pri víťazstve 1:0 nad Stoke City. Svoj prvý gól v klube strelil 28. októbra keď rozhodol o víťazstve 1:0 nad Bournemouthom v EFL Cupe. Dňa 18. mája 2016 nastúpil vo finále Európskej ligy UEFA 2015/16 v ktorom prehrali so Sevillou 1:3.

Pred sezónou 2017/18 utrpel Clyne zranenie chrbta, ktoré ho vyradilo z hry do februára. V sezóne tak stihol odohrať iba päť zápasov vo všetkých zápasoch.

Dňa 4. januára 2019 bol Clyne poslaný na hosťovanie do Bournemouthu do konca sezóny. 

V sezóne 2019/20 sa pre problémy so zraneniami neobjavil ani v jednom zápase a dňa 25. júna 2020 mu skončil kontrakt s klubom.

### Návrat do Crystal Palace
Po odchode z Liverpoolu sa vrátil do materského klubu Crystal Palace kde 14. októbra 2020 podpísal krátkodobú zmluvu. O desať dní neskôr debutoval v tíme pri výhre 2:1 nad Fulhamom.

V júni 2023 Clyne predlžil zmluvu s Crystal Palace do roku 2024.

## Medzinárodná kariéra
Dňa 15. novembra 2014 debutoval v národnom tíme Anglicka pri výhre 3:1 nad Slovinskom v kvalifikácii na Majstrovstvá Európy vo futbale 2016.

Clyne sa dostal do záverečnej nominácie Anglicka na EURO 2016. Na turnaji zasiahol iba do jedného zápasu v skupine proti Slovensku (0:0). Anglicko na turnaji skončilo v osemfinále.

## Štatistiky kariéry

### Klubové
*K 28. aprílu 2024*

**Poznámky**

**<sup>1</sup>** Európska liga UEFA

**<sup>2</sup>** Liga majstrov UEFA

### Medzinárodné
*K 28. apríla 2024*

## Úspechy hráča
**Individuálne**

* Crystal Palace futbalista roka: 2010/11

## Referencie

## Iné projekty

## Externé odkazy

* https://www.transfermarkt.com/nathaniel-clyne/profil/spieler/85177

## Zdroj

Kategória:Anglickí futbalisti
Kategória:Hráči Crystal Palace FC
Kategória:Hráči Southampton FC
Kategória:Hráči Liverpool FC
Kategória:Hráči AFC Bournemouth
Kategória:Hráči FA Premier League
Kategória:Hráči Majstrovstiev Európy vo futbale 2016
Kategória:Osobnosti z Londýna
Kategória:Futbaloví obrancovia
Naouirou Ahamada

**Naouirou Mohamed Ahamada** (* 29. marec 2002, Marseille, Francúzsko) je francúzsky profesionálny futbalista, ktorý hráva na pozícii záložníka v anglickom klube Crystal Palace.

## Klubová kariéra
### Mládežnícka kariéra
Ahamada začínal s futbalom v tíme JO Saint Gabriel. V roku 2018 prestúpil do akadémie Juventusu kde odišiel z klubu Istres. V turínskom veľkoklube však pôsobil iba v mužstve do 23 rokov.

### VfB Stuttgart
Dňa 5. októbra 2020 bol Ahamada poslaný na hosťovanie s opciou do nemeckého klubu VfB Stuttgart. V klube debutoval 6. februára 2021 pri prehre 2:5 s Leverkusenom.

Dňa 1. júla 2021 bola opcia uplatnená a Ahamada sa stal hráčom Stuttgartu.

Dňa 7. augusta 2022 strelil prvý gól v klube pri remíze 1:1 s RB Leipzig.

### Crystal Palace
Ahamada podpísal 31. januára 2023 zmluvu s anglickým klubom Crystal Palace na tri a pol roka za poplatok 9,7 milióna libier. O štyri dni neskôr debutoval v klube pri prehre 1:2 s Manchestrom United.

## Štatistiky kariéry
### Klubové
*K 28. aprílu 2024*

## Referencie

## Externé odkazy
* Naouirou Ahamada na transfermarkt.com

## Zdroj

Kategória:Francúzski futbalisti
Kategória:Hráči VfB Stuttgart
Kategória:Hráči Crystal Palace FC
Kategória:Hráči Fußball-Bundesligy
Kategória:Hráči FA Premier League
Kategória:Futbaloví stredopoliari
Kategória:Osobnosti z Marseille
Slepúchovce

**Slepúchovce** môže byť:
*taxón Anguimorpha, synonymá: slepúchy, slepúchotvaré, pozri slepúchy
*taxón Diploglossa (t.j. čeľaď slepúchovité a niekoľko čeľadí, ktoré sú s ňou bezprostredne príbuzné), pozri slepúchovce (Diploglossa)
*množné číslo slova slepúchovec (*Ophisaurus*), pozri slepúchovec

## Referencie
Národné knižnice v Taliansku

**[[Taliansko]]** má 11 **[[Národná knižnica|národných knižníc]]**.

* Ústredné národné knižnice
** Ústredná národná knižnica vo Florencii ()
** Ústredná národná knižnica v Ríme ()
* Národná knižnica v Neapole (), aj Národná knižnica Viktora Emanuela III. ()
* Národná knižnica sv. Marka (), aj Biblioteca Marciana, aj Marciana 
* Biblioteca Nazionale Braidense di Milano, aj Biblioteca di Brera
* Biblioteca nazionale universitaria di Torino
* Biblioteca nazionale Sagarriga Visconti-Volpi di Bari
* Biblioteca nazionale di Cosenza
* Biblioteca nazionale di Potenza

## Referencie

Kategória:Knižnice v Taliansku
Kategória:Národné knižnice
Turistická značkovaná trasa číslo 8116

**Turistická značkovaná trasa číslo 8116** je krátka žltá trasa v pohorí Považský Inovec. Začína pri Tematíne a končí na križovatke turistických trás pod Prieľačinou. Dĺžka trasy je 10,8 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Považskom Inovci

## Iné projekty

## Externé odkazy
* Trasa na turistickej mape


8116
8116
BNF

**BNF** môže byť:

* Francúzska národná knižnica (franc. *Bibliothèque nationale de France*, skr. BnF)
* Botswana National Front, politická strana v Botswane
Becoming Nigerian

***Becoming Nigerian*** (doslova *Stávať sa Nigérijčanom)*, uvádzané aj ako ***Be(com)ing Nigerian: 
A Guide
*** je román z roku 2019 od nigérijského satirika Elnathana Johna. Je to jeho druhý román. V roku 2019 ju vydalo vydavateľstvo *Cassava Republic*.

## Obsah
Elnathan John sa v knihe sarkastickým spôsobom venuje miestnym voľbám, nigérijskej politike, nigérijskej polícii, zdravotníctvu a „zhonu“. Kritizuje miestnych politikov, že zneužívajú náboženstvo na upevňovanie si moci.

150-stranová kniha slúži ako plán pre každého Nigérijčana na štúdium seba samého: najprv hravo, potom hlbšie, s cieľom vyvolať zmenu na individuálnej aj firemnej úrovni.

## Hodnotenie

* Umiestnenie v 10 najlepších nigérijských knihách v roku 2019 od Channels Television

## Referencie

## Zdroj
* 

Kategória:Literatúra v Nigérii
Kategória:Satirické romány
Kategória:Knihy v anglickom jazyku
Kategória:Knihy z 2019
Radko Auer

Ing. arch. **Radko Auer** (* 6. august 1925, Třebíč, Česko-Slovensko – † 12. júl 1998, Bratislava) bol česko-slovenský architekt a zamestnanec KPÚ v Bratislave a spoločnosti Stavoprojekt Bratislava.

## Životopis
Narodil sa v Třebíči do úradnícko-učiteľskej rodiny bez tradície profesijného vzťahu k architektúre. V Třebíči tiež navštevoval základnú aj strednú školu a ako stavebný praktikant (1944 až 1945) sa tu zoznámil s postupom pri uskutočňovaní stavebného diela.

Na Českej vysokej škole technickej v Brne absolvoval odbor architektúry a pozemného staviteľstva. V roku 1950, krátko po absolvovaní štúdia na vysokej škole, odišiel pracovať na Slovensko a zamestnal sa v bratislavskom Stavoprojekte. V rokoch 1951 a 1953 patril k úväzkovým spolupracovníkom Výskumného ústavu architektúry (VÚVA) v Brne.

Auer je autorom štvorposchodového hotela Slovan v Senici (1966) a Domu kultúry v Pezinku (1989).

V roku 1988 odišiel do dôchodku.

## Smrť
Zomrel 12. júla 1998. Bol spopolnený a jeho urna bola 20. októbra 1998 uložená v Urnovom háji bratislavského krematória.

## Publikácie

* ŽÁK, Dušan, AUER, Radko*. Senica* : Vlastivedný zborník. Bratislava : Obzor, 1974. 266 s.

## Referencie

Kategória:Slovenskí architekti
Kategória:Absolventi Vysokého učenia technického v Brne
Kasne

**Kasne** () je názov vrchu v Západných Tatrách. Leží nad Látanou dolinou nad Zubercom, približne  juhovýchodne od Tvrdošína. 

## Poloha
Nachádza sa na severozápade Tatier, v podcelku Západné Tatry a ich časti Osobitá. Leží na území Žilinského kraja, okresu Tvrdošín a zasahuje na katastrálne územie obcí Zuberec a Vitanová. Najbližším sídlom sú severne situované Oravice, západne sa nachádza Zuberec a jeho osady Brestová a Zverovka a severovýchodne Kościelisko a Witów. Vrch sa nachádza v Tatranskom národnom parku.

## Opis
Vrch leží v mohutnom hrebeni, vybiehajúcom severným smerom z Volovca () v hlavnom hrebeni Západných Tatier a cez Lúčnu () smerujúcom na Osobitú (). Severovýchodne leží Bobrovecká dolina, ktorou voda z tejto časti hrebeňa odteká Bobroveckým potokom do Oravice, juhozápadné svahy klesajú do Látanej doliny, z ktorej vodu odvádza potok Látaná do Studeného potoka v povodí rieky Orava.

Južným smerom sa nachádza sedlom oddelený Roh (), Končistá (), Hrubý vrch (), Deravá (), Volovec (), Rákoň (), Ostrý Roháč (), Plačlivé (), Predná Zábrať (), Tri kopy (), Baníkov (), Pachoľa () a Spálená (), západným Salatín (), Brestová (), Predný Salatín (), Štít (), sedlom oddelená Javorina () a Osobitá (), severným Skorušina (), Mihulčie (), Kýčer (), Ježov vrch (), Magura () a Turek () a východným Hrubý vrch (), Veľká Furkaska (), Bobrovec (), Kominiarski Wierch (), Trzydniowiański Wierch () a Lúčna (). Vrcholom vedie značený turistický chodník. 

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít a holín však možno pozorovať okolité vrcholy Západných Tatier a blízke doliny, no tiež Oravské Beskydy, Oravskú Maguru a podhorie v priľahlej oblasti južného Poľska.

## Prístup
* po  zeleno značenej turistickej trase:
** od západu zo Zverovky cez sedlo Pod Osobitou
** od juhovýchodu z lokality Zadná Látaná cez Lúčnu () a Roh
* po  modrej značke cez Lúčnu ():
** od severu z Oravíc cez Bobrovecké sedlo
** od juhu z Volovca ()

## Referencie

## Pozri aj
* Západné Tatry
* Osobitá (geomorfologická časť)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Tvrdošín
Kategória:Zuberec
Kategória:Vitanová
Lucia Kašperanová

**Lucia Kašperanová** (* 2. december 1998, Košice) je slovenská profesionálna basketbalistka, hrávajúca na pozícii rozohrávačky a krídla. Pôsobí v tíme CBK Košice v slovenskej ženskej basketbalovej extralige a v slovenskej reprezentácii 3x3 basketbalu.  V sezóne 2022/23 bola najlepšou strelkyňou extraligy. 

## Životopis
Lucia Kašperanová pochádza z Košíc. Navštevovala základnú školu na Belehradskej ulici, na strednú školu chodila na Športové gymnázium, Tr. SNP 104 v Košiciach. Následne absolvovala Fakultu športu Prešovskej univerzity v Prešove. Pracuje ako administratívna pracovníčka.

### Basketbalová kariéra
Kašperanovej pôsobenie je spojené primárne s klubom CBK Košice. V sezóne 2018/19 hrala za CBK MINIBUSEUROPA Ťahanovce v 1. lige. Tím sa umiestnil na treťom mieste, Kašperanová bola najlepšou strelkyňou súťaže s priemerom 21,5 bodu na zápas, 5 ziskov a 1,5 bloku na zápas. Spolu zaznamenala v sezóne 700 bodov. V sezóne 2019/20 prestúpila do klubu Dubček Bratislava, s ktorým prvý raz hrala v extralige žien, v sezóne, ktorá bola predčasne ukončená pre pandémiu koronavírusu. Dosahovala priemer 3,3 bodu a 3 doskoky na zápas.

V sezónach 2020/21 a 2021/22 hrala za CBK Košice v 1. lige žien. V lige bola v ročníku 2021/22 druhou najlepšie bodujúcou hráčkou (323 bodov, priemer 17,94 b na zápas). V roku 2022 s klubom postúpila cez baráž do extraligy. V nováčikovskej extraligovej sezóne 2022/23 skončil klub CBK Košice v extralige na 6. mieste, pričom Kašperanová bola jasnou líderkou tímu. Získala ocenenie Druhý All-star tím extraligy, v bodovaní hráčok skončila prvá (459 bodov), taktiež odohrala najväčší čas za sezónu zo všetkých hráčok extraligy a najväčší priemerný odohraný čas na zápas. V sezóne 2023/24 Kašperanová pokračovala s CBK, tím skončil v základnej časti na 6. mieste, po nadstavbe bol piaty, v play-off vypadol vo štvrťfinále so Šamorínom a nakoniec sa umiestnil na 6. mieste. Kašperanová v priebehu sezóny bola líderkou bodovania extraligy, nakoniec získala iba o 4 body menej ako prvá Ke'Shunan Jamesová (482 b vs. 486 b).

### Reprezentačná kariéra
Kašperanová je súčasťou slovenskej ženskej basketbalovej reprezentácie 3x3. Bola súčasťou kádra pre Majstrovstvá sveta v 3x3 basketbale do 23 rokov v roku 2021 v Mongolsku.

### Ocenenia
* Najlepšia strelkyňa extraligy – 2022/23
* Najlepšia strelkyňa 1. ligy – 2018/19
* Druhý All-star tím extraligy – 2022/23

## Hráčske štatistiky
### Klubová úroveň

## Referencie

Kategória:Slovenské basketbalistky
Kategória:Absolventi Fakulty športu Prešovskej univerzity v Prešove
Kategória:Osobnosti z Košíc
Miedziane

**Miedziane** () je vrch vo Vysokých Tatrách v Poľsku. Leží približne  juhovýchodne od Zakopaného a patrí k najvyšším čisto poľským vrchom. Východným smerom stojí v Doline Pięciu Stawów Polskich horská chata.

## Poloha
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží na území gminy Bukowina Tatrzańska v okrese Powiat tatrzański v Malopoľskom vojvodstve. Najbližšími sídlami sú severozápadne situované Zakopané, severovýchodne ležiaca Tatranská Javorina a Tatranská Bukovina a južne Štrbské Pleso. Štít sa nachádza v Tatranskom národnom parku.

## Opis
Vrch leží v hrebeni, ktorý vybieha severovýchodným smerom z Hrubého štítu () v hlavnom hrebeni Vysokých Tatier na slovensko-poľskej hranici. Severozápadne sa nachádza Dolina Pięciu Stawów Polskich a Wielki Staw Polski, ktoré odvodňuje potok Raztoka do Dunajca, juhovýchodne leží Dolina Rybiego Potoku a Morské oko, odkiaľ Rybí potok vodu odvádza do Bielej vody.

Severným smerom sa nachádza Opalony Wierch (), Skrajny Woloszyn (), Wielki Woloszyn (), Žólta Turnia () a Kozí vrch (), západným Zawratowa Turnia (), Svinica (), Valentková (), Kotolnica () a Hrubý štít (), južným Nefcerské veže (), Hrubý vrch (), Kôprovský štít (), Čubrina (), Veľký Mengusovský štít (), Mních () a Rysy () a východným Vyšný Žabí štít (), Mlynár (), Nižný Žabí štít () a Zámky (). Na vrchol nevedie značený turistický chodník.

### Výhľady
Skalnatý vrchol umožňuje kruhový rozhľad. Viditeľné sú okolité vrcholy Vysokých Tatier, Západné Tatry, hrebeň Belianskych Tatier a blízke doliny a tatranské podhorie.

## Prístup
Na vrchol nevedie značená turistická trasa, no do blízkeho Szpiglasovho sedla vedie:
*  žlto značený chodník:
** od východu z rázc. pri Morskom oku
** od západu od chaty v Doline Pięciu Stawów Polskich

## Referencie

## Pozri aj
* Vysoké Tatry
* Tatranský národný park (Poľsko)

## Iné projekty

## Externé odkazy
* Poloha na turistickej mape

Kategória:Dvojtisícovky v Poľsku
Kategória:Vrchy Vysokých Tatier
Kategória:Vrchy v Malopoľskom vojvodstve
Všetci sú za dverami

***Všetci sú za dverami*** je televízna relácia, ktorú vysielala TV Markíza v rokoch 1996 – 2002. Išlo o zábavnú talk show Milana Lasicu a Júliusa Satinského.

Relácia bola voľným pokračovaním úspešných programov *[[Ktosi je za dverami]]*, ktoré vysielala Slovenská televízia roky predtým, a divadelnej hry (kabaretu) *[[Nikto nie je za dverami]]*. Nakrúcalo sa v Štúdiu S. Vzkriesená kultová relácia sa udržala na obrazovkách šesť rokov. 

Ako hlavný dôvod ukončenia relácie bolo oznámené, že Satinský v tomto čase nechce robiť ani v televízii, ani v divadle.  Po dlhých mesiacoch vystúpili posledný raz v novembri, kedy sa Julo rozlúčil s obecenstvom. Tento posledný diel bol odvysielaný 23. decembra 2002, kedy bol hosťom Karel Gott a Satinský sa v ňom objavil iba na chvíľu. V skutočnosti bol v tom čase už veľmi ťažko chorý, no nechcel zaťažovať ľudí svojím stavom. Zomrel len 6 dní po odvysielaní posledného dielu.

## Účinkujúci
* Milan Lasica
* Július Satinský

## Referencie

## Externé odkazy
* 

Kategória:Talk show
Kategória:Televízne relácie TV Markíza
Kategória:Zábavné televízne programy
Kategória:Televízne relácie na Slovensku
Joseph Plateau

**Joseph Antoine Ferdinand Plateau** (* 14. október 1801, Brusel – † 15. september 1883, Gent) bol belgický fyzik a matematik. Bol jedným z prvých ľudí, ktorý demonštrovali ilúziu pohybujúceho sa obrázku – animáciu. Využil na to kruhy, ktoré sa točili v opačných smeroch, pričom na jednom boli nakreslené obrázky s malými posunmi a na druhom boli pravidelne rozmiestnené medzery. Tento vynález v roku 1832 pomenoval fenakistiskop.

## Biografia
Plateau sa narobil v Bruseli. Jeho otec, Antoine Plateau, sa narodil v Tournai a bol talentovaným maliarom kvetov. Joseph Plateau vedel čítať už keď mal 6 rokov, čo z neho vtedy robilo zázračné dieťa. Keď chodil na základnú školu, zapôsobili naňho hlavne hodiny fyziky; zaujatý experimentami, ktoré videl, prisahal, že niekedy objaví ich záhady. Plateau študoval v Marche-les-Dames v meste Namur so svojím ujom a jeho rodinou; jeho bratrancom bol Auguste Payen, ktorý sa neskôr stal architektom a hlavným dizajnérom belgických železníc. Keď mal Plateau 14 rokov, zomreli mu obaja rodičia; na základe tejto traumy ochorel. 

27. augusta 1840 sa Platea oženil s Augustine–Thérèse–Aimée–Fanny Clavareau a o rok neskôr sa im narodil syn. Plateauova dcéra Alice Plateau sa vydala za Gustava Van der Mensbruggheho v roku 1871, ktorý sa stal Plateauovým spolupracovníkom a neskôr jeho prvým životopiscom.

Plateau bol fascinovaný tým, ako na sietnici ostávajú svetelné obrazce po pozeraní na svetlé objekty, čo ho viedlo k experimenty, kedy sa pozeral do Slnka po dobu 25 sekúnd. Neskôr v živote prišiel o zrak, čo spájal práve s týmto experimentom. S tým to však nemuselo nutne súvisieť a je možné, že mal v skutočnosti chronickú uveitídu.

Plateau sa v roku 1872 stal zahraničným členom Královskej holandskej akadémie vied.

Zomrel v roku 1883 v Gente.

## Galéria
Rôzne Plateauove fenakistiskopy:

Phenakistiscope.jpg
Phenakistiscope Pirouetting Man 16 sections.gif
Phenakistiscope Snakes 16 sections - animated.gif


## Referencie

## Pozri aj
* Plateauove zákony
* Plateauov problém
* Mydlová bublina

## Iné projekty

## Zdroj

Kategória:Osobnosti z Bruselu
Kategória:Belgickí fyzici
Kategória:Belgickí astronómovia
Kategória:Belgickí vynálezcovia
Kategória:Priekopníci kinematografie
Kategória:Nevidiace osobnosti
Kategória:Flámske osobnosti
Kategória:Členovia Kráľovskej holandskej akadémie vied
Kategória:Členovia Göttingenskej akadémie vied
Kategória:Členovia Pruskej akadémie vied
Kategória:Zahraniční členovia Kráľovskej spoločnosti
Ch-69

**Ch-69** je strela typu vzduch-zem stredného dosahu vyvinutá Ruskom. Je určená na ničenie komunikačných zariadení, železničných uzlov, veliteľských stanovíšť, leteckej techniky umiestnenej na otvorených letiskách, rafinérií, energetických závodov, ale aj lodí v prístavoch.

Ch-69 bude súčasťou výzbroje stíhacích bombardérov Su-34, stíhačiek Su-35 a Su-30MK, palubných lietadiel MiG-29K, ale hlavne stealth stíhačiek Su-57.

## Vznik a vývoj
Ch-69 je vyvinutá na základe strely Ch-59MK2, ktorá bola verejnosti prvýkrát predstavená v roku 2015. Ch-69 si prešla bojovým krstom začiatkom roku 2024, kedy bola ruským letectvom použitá na Ukrajine. K tomuto termínu však Rusko ešte nemalo spustenú sériovú výrobu týchto rakiet a dá sa tak predpokladať, že ich malo len niekoľko kusov.

## Konštrukcia a vlastnosti
Ch-69 má štvorcový prierez trupu s priemerom 0,4 m a jej dĺžka je 4,2 m. Je vybavená inerciálnym navigačným systémom kombinovaným so satelitným navigačným systémom. Raketa letí rýchlosťou 700-1000 km/h a jej dostrel je . Štartovacia hmotnosť strely je  a hmotnosť bojovej časti dosahuje . Môže byť umiestnená na vonkajších závesníkoch, ale keďže má sklopné krídla, zmestí sa aj do vnútornej zbraňovej šachty Su-57. Maximálne rozpätie rozložených krídel je 2,5 m.

Trup Ch-69 bol navrhnutý tak, že efektívna odrazová plocha strely je len 0,007 - 0,01 m2. Vďaka nízkej odrazovej ploche môže byť Ch-69 detegovaná radarmi lietadiel včasnej výstrahy (AWACS) najviac na vzdialenosť 80 - 110 km. Strela dokáže letieť vo výške 70 - 25 m terénom a je schopná zasiahnuť cieľ s kruhovou odchýlkou 3 - 5 m. 

Pohon zabezpečuje prúdový motor TRDD-50B, ktorý má nízku infračervenú stopu, porovnateľnú s motorom strely Storm Shadow. Z toho dôvodu je pomerne ťažkým cieľom pre západné opticko-elektronické navádzacie systémy protivzdušnej obrany.

## Nasadenie
### [[Ruská invázia na Ukrajinu]]
Strely Ch-69 boli 11. apríla 2024 použité pri útoku na Trypiľskú tepelnú elektráreň. Ruské lietadlá údajne odpálili tieto strely zo vzdialenosti 400 km.

Ďalší útok na ukrajinskú energetickú infraštruktúru vykonali Rusi 27. apríla 2024. Rusi použili deväť striel Ch-101/Ch-555 vypustených zo strategických bombardérov Tu-95SM letiacich nad ruskou Saratovskou oblasťou a deväť rakiet Ch-59/Ch-69 vypustených z ruských lietadiel nad Belgorodskou oblasťou a nad Azovským morom. Použité boli aj dve rakety zo systému protivzdušnej obrany S-300, dve strely Iskander-K, odpálené z anektovaného Krymu a štyri hypersonické rakety Kinžal vypustené z lietadiel MiG-31K nad Rjazanskou a Tambovskou oblasťou. Ruské vojsko použilo aj osem striel Kalibr odpálených z Čierneho mora. Ukrajinskej protivzdušnej obrane sa podarilo zničiť 21 z 34 ruských rakiet - šesť striel Kalibr, šesť striel Ch-101/Ch-555, jednu strelu Iskander-K a osem riadených leteckých rakiet Ch-59/Ch-69.

## Používatelia
*  **[[Rusko]]**

## Referencie

Kategória:Rakety vzduch-zem
Robin George

**Robin Charles George Sidebotham** (* 1956, Wolverhampton, Staffordshire, Anglicko† 26. apríl 2024, Malaga, Španielsko) bol britský rockový gitarista, spevák, skladateľ a producent. Úspech dosiahol v roku 1985 s piesňou „Heartline“, ktorá sa umiestnila na 68. mieste v UK Singles Chart a na 92. mieste v rebríčku Hot 100 v Spojených štátoch (40. miesto v rebríčku Mainstream Rock). Singel bol súčasťou Georgeovho debutového albumu *Dangerous Music* (1984).

Narodil sa v roku 1956 vo Wolverhamptone. Počas svojej kariéry George spolupracoval s viacerými hudobníkmi vrátane Davida Byrona, Phila Lynotta („Nineteen“), Glenna Hughesa, Roberta Planta, Johna Wettona a Magnum.

Zomrel 26. apríla 2024 vo veku 68 rokov.

## Vybraná diskografia
**Dangerous Music* (1984)
**Rock of Ageists* (2001)	
**Bluesongs* (2004)
**Dangerous Music II* (2015)
**Rogue Angels* (2018)
**Wilderness* (2021)

## Referencie

Kategória:Anglickí rockoví speváci
Kategória:Anglickí rockoví gitaristi
Kategória:Anglickí speváci-skladatelia
Kategória:Osobnosti zo Staffordshire
Deň obetí pandémie COVID-19

**Deň obetí pandémie COVID-19** je pamätný deň na Slovensku, ktorý pripadá na 6. marca, keď bol na Slovensku v roku 2020 oficiálne potvrdený prvý prípad koronavírusu SARS-CoV-2. Zriadený bol poslancami Národnej rady SR v roku 2022 a prvýkrát si ho Slovensko pripomenulo v roku 2023. Na následky ochorenia počas pandémie ochorenia COVID-19 na Slovensku zomrelo viac ako 21-tisíc ľudí, spolu s inými ochoreniami či obmedzenou zdravotnou starostlivosťou pre pandémiu to bolo viac ako 30-tisíc úmrtí.

Za vytvorenie pamätného dňa sa usilovalo aj občianske združenie Skutočné obete, ktorého spoluzakladateľka po zavedení pamätného dňa povedala: „Vnímame to ako veľký pozitívny krok k tomu, aby sme sa s pandémiou a jej následkami ako spoločnosť dôstojne vyrovnali. Nás, rodiny a blízkych priateľov obetí, pandémia tragicky zasiahla na najcitlivejšom mieste. Je však mnoho dôvodov, prečo na tieto pandemické dva roky nesmieme nikdy zabudnúť a zďaleka to nie je len úcta k zosnulým.“ 

V septembri 2022 navrhli poslanci Gábor Grendel, Kristián Čekovský a Anna Andrejuvová z OĽaNO zriadenie Dňa obetí pandémie COVID-19 medzi štátne sviatky, dni pracovného pokoja a pamätné dni.

## Referencie

Kategória:Pandémia ochorenia COVID-19 na Slovensku
Kategória:Pamätné dni
Zoznam piesní Zdenky Prednej

Toto je **zoznam piesní**, ktoré naspievala, na ktorých hosťovala, ku ktorým napísala text alebo zložila hudbu speváčka Zdenka Predná.

Na zozname sú uvedné piesne zo speváčkinych štúdiových albumov *[[Sunny Day (album)|Sunny Day]]* (2005), *[[Zdenka Predná (album)|Zdenka Predná]]* (2007), *[[Srdce z bubliny (album)|Srdce z bubliny]]* (2009) a *[[Amulet (album)|Amulet]]* (2013). Informácie obsiahnuté v prehľadnej tabuľke pochádzajú z originálnych vydaní jednotlivých hudobných titulov.

## Legenda
* **Názov**: pomenúva názov skladby. Skladby vydané ako single sú zelenou farbou, cover verzie sú modrou farbou. Ďalej sú pri cover verziách spomenutí pôvodní interpreti.
* **Autori**: pomenúva autorov skladby.
* **Album**: pomenúva album, na ktorom sa skladba objavila. Oranžovo označené názvy sú bonusové skladby, ktoré sa nenachádzajú na všetkých verziách albumu.
* **Rok**: pomenúva rok vydania.

## Piesne

Kategória:Zdenka Predná
Predná, Zdenka
Veľká Furkaska

**Veľká Furkaska** (; ) je vrch v Západných Tatrách. Leží na slovensko-poľskej hranici nad Oravicami, približne  východne od Tvrdošína. 

## Poloha
Nachádza sa na severozápade Tatier, v podcelku Západné Tatry a ich časti Osobitá. Leží na slovensko-poľskej hranici, na pomedzí Žilinského kraja a Malopoľského vojvodstva. Západné svahy hrebeňa patria do katastra Vitanovej v okrese Tvrdošín, východná časť patrí obci Witów v powiate tatrzańskom. Najbližším sídlom sú severozápadne situované Oravice, západne sa nachádza Habovka a Zuberec a jeho osady Brestová a Zverovka, na poľskom území sa severne nachádza Witów a východne Kościelisko. Vrch sa nachádza v Tatranskom národnom parku a juhozápadná časť patrí do národnej prírodnej rezervácie Juráňova dolina.

## Opis
Veľká Furkaska leží v mohutnom hrebeni, vybiehajúcom severným smerom z Volovca () v hlavnom hrebeni Západných Tatier a cez Lúčnu () a Bobrovec () smerujúcom na Maguru (). Juhozápadne leží Juráňova dolina, ktorou voda z tejto oblasti odteká Juráňovým potokom do Oravice, kam smeruje voda aj severne situovaným údolím potoka Furkaska. Východne leží Kryta dolina, ktorá je vetvou Chocholovskej doliny, ktorou voda v tejto časti hrebeňa odteká do Čierneho Dunajca.

Severným smerom sa nachádza Koryciańska Czuba (), Príslop (), Magura (), Krúpová () a Turek (), západným Ježov vrch (), Skorušina (), Mihulčie (), Osobitá (), Javorina (), Hrubý vrch () a Kasne (), južným Roh (), Baníkov (), Lúčna (), Rákoň (), Volovec (), Deravá (), Bobrovec (), Parzatczak (), Trzydniowiański Wierch () a Ornak () a východným Kominiarski Wierch (), Stoly (), Kuca (), Kryta Czuba () a Siwiańskie Turnie (). Na vrchol nevedie značený turistický chodník. 

### Výhľady
Vrchol pokrýva nesúvislý lesný porast a čiastočne skalné bralá, ktoré umožňujú obmedzený rozhľad. Z vhodných lokalít je možné pozorovať okolité vrcholy Západných Tatier a blízke doliny, no tiež Skorušinské vrchy, Oravské Beskydy a podhorie v priľahlej oblasti južného Poľska.

## Prístup
Na vrchol nevedie značený turistický chodník, preto prístup je možný z Tichej alebo Juráňovej doliny, príp. hrebeňom z Bobroveckého sedla.

## Referencie

## Pozri aj
* Západné Tatry
* Osobitá (geomorfologická časť)
* Tatranský národný park
* Juráňova dolina (národná prírodná rezervácia)
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Tvrdošín
Kategória:Zuberec
Kategória:Vitanová